(*) Les classes de juny i juliol es faran de manera virtual i la tutoria del postgrau comunicarà a les persones admeses com accedir-hi
(*) En la mida que es recuperi la normalitat per a la formació presencial, es concretarà el calendari
L'Institut Català de les Dones, com a organisme del Govern de la Generalitat que dissenya, impulsa, coordina i avalua les polítiques de dones i per a dones, ha aprovat recentment el Pla director de formació en equitat de gènere de Catalunya 2017-2020, cercant la col·laboració amb la resta de departaments i organismes de la Generalitat, municipis i entitats que representen l'Administració local, els col·legis professionals i les entitats de dones i, molt especialment, l'Escola d'Administració Pública de Catalunya i les universitats públiques catalanes.
Fruit d'aquest Pla director, neix el postgrau de Polítiques d'Igualtat de Gènere a la Gestió Pública que pretén aportar coneixements i competències, així com les habilitats necessàries per a la construcció d'una gestió pública amb perspectiva de gènere, mitjançant un procés d'aprenentatge que permetrà a totes les empleades i empleats públics a Catalunya, que independentment de la seva àrea de treball, puguin incorporar la perspectiva de gènere a la gestió pública.
Amb aquest postgrau es dóna compliment al requeriment de la Llei 17/2015, de 21 de juliol, d'igualtat efectiva entre dones i homes (LIEDH), que recull l'obligació dels poders públics d'incorporar la transversalitat de la perspectiva de gènere i de les polítiques d'igualtat de gènere en totes les seves actuacions, a tots els nivells i a totes les etapes.
Aquest principi d'actuació requereix la formació bàsica, progressiva i permanent del personal de les administracions per a garantir que compleixen llurs funcions amb relació al que estableix aquesta llei.
El postgrau es proposa facilitar una experiència d'aprenentatge, teòrica i pràctica, que atorgui competències per detectar i analitzar les desigualtats de gènere i alhora capaciti per dissenyar, implementar i avaluar polítiques públiques d'igualtat efectiva entre dones i homes al personal de l'Administració pública catalana.
Amb el postgrau es tracta de fugir de la ceguesa de gènere de les polítiques públiques per avançar cap a polítiques que tinguin en compte les desigualtats derivades de la construcció del gènere i es comprometin amb la igualtat.
Per fer-ho, és bàsic entendre com opera el binarisme home-dona, i com acaba impregnant les polítiques públiques.
Aquest binarisme respon a la construcció d'identitats de gènere emmarcades en l'heteropatriarcat.
Així, amb el postgrau, es tindran en compte les aportacions dels estudis de gènere i LGBTI per tal d'adquirir competències per detectar i analitzar els processos de construcció de les identitats de gènere i de la diversitat sexual que influeixen en les polítiques públiques.
Aquesta tercera edició s'adreça preferentment al personal tècnic referent de gènere dels departaments i d'altres unitats especialitzades en matèria d'igualtat de gènere de la Generalitat de Catalunya, de l'Administració local i altres administracions, així com al personal de l'Institut Català de les Dones.
Les competències a desenvolupar a cada nivell de formació del postgrau de Polítiques d'Igualtat de Gènere a la Gestió Pública (PIGGP) són les següents
Analitzar problemes públics des d' una perspectiva comparada
Elaborar diagnòstics de problemes públics amb perspectiva de gènere
Analitzar i interpretar indicadors amb perspectiva de gènere
Formular enfocaments alternatius de solucions a problemes públics amb perspectiva de gènere
Formular projectes d'innovació en Gestió Pública amb Gènere a través de l'aplicació dels conceptes i les eines pertinents.
Identificar als actors així com les regles (institucions i normes) que estan presents als processos de Gestió Pública amb Gènere.
Implementar els projectes d' innovació en Gestió pública amb Gènere dissenyats per l'alumnat.
Aplicar eines des de l'enfocament organitzacional i de la creació de xarxes pel disseny d'una nova Gestió Pública amb (perspectiva de) Gènere
La finalitat del postgrau és decididament l'aplicació de la perspectiva de gènere en les polítiques públiques, per tant, la metodologia haurà de ser el més arrelada possible a les condicions reals de treball de les persones destinatàries.
Es treballarà en la realització de projectes de millora, aplicats a la realitat professional.
El Pla d'estudis del postgrau de Polítiques d'Igualtat de Gènere a la Gestió Pública segueix la metodologia semipresencial, combinant l'activitat en línia amb el regim presencial.
El postgrau està organitzat en sis bloc temàtics, cadascun dels quals està format per diversos temes.
Per cada tema es realitzarà una sessió presencial i treball en línia.
Per cada sessió l'alumnat trobarà a la seva disposició els següents materials:
Els blocs I, II, IV i V s'avaluaran amb una prova tipus test que recollirà el contingut de les sessions.
A més, es tindrà en compte que l'alumnat hagi participat en les sessions i hagi realitzat les activitats de cada tema.
La prova tipus test estarà disponible al campus virtual des de la finalització de cada bloc i es podrà realitzar en el termini d'un mes.
El bloc III s'avaluarà mitjançant el desenvolupament d'un projecte aplicat que estigui vinculat a l'experiència professional de l'alumnat en el qual s'incorporin continguts i lectures del postgrau (per exemple, redactar un pla d'igualtat, elaborar un pressupost o informe d'impacte de gènere, planificar un projecte d'intervenció amb perspectiva de gènere en un àmbit concret, com ara educació o salut...).
La nota final serà la suma ponderada de la nota de cada bloc segons la següent ponderació:
Durant el període lectiu del programa els i les participants comptaran amb la supervisió i el suport docent tutorial dels mòduls.
Aquest postgrau és semipresencial.
Calendari del postgrau: 12 de maig - 17 de desembre de 2020 (*)
(*) Si és que llavors estan autoritzades les formacions presencials.
Període de vacances: 17 de juliol - 14 de setembre de 2020
Horari de les sessions presencials: les sessions presencials seran de 16h a 20h.
Les sessions presencials tindran lloc a l' Escola d'Administració Pública de Catalunya (carrer Girona, 21 de Barcelona).
El programa de postgrau abastarà un total de 35 crèdits.
D'acord amb el Sistema Europeu de Transferència de Crèdits (ECTS) cada crèdit equival a 25 hores de feina vinculades a l'aprenentatge, de les quals un terç han de ser destinades a la docència.
Atenent al seu caràcter semipresencial, aquest postgrau impartirà presencialment la meitat de la seva docència: en total 204 hores de docència presencial, ja que s'inclouen 8 hores sobre competències transversals dissenyades per l'Escola d'Administració Pública de Catalunya i altres 146 hores es dedicaran a l'aprenentatge virtual mitjançant les activitats i recursos de l'entorn visual.
292/2= 146 hores docència presencial
2 sessions de quatre hores setmanals ( 8 hores/setmana )
Direcció del postgrau de Polítiques d'Igualtat de Gènere a la Gestió Pública:
Núria Pumar, Universitat de Barcelona
Teresa Cabruja, Universitat de Girona
Coordinació del postgrau de Polítiques d'Igualtat de Gènere a la Gestió Pública: